# Josep Maria Ballarín i Monset

Josep Maria Ballarín i Monset (Barcelona, 8 de febrer de 1920 - Berga, 18 de març de 2016) fou un capellà i escriptor català. L'any 1995 li fou atorgada la Creu de Sant Jordi en reconeixement de la seva tasca religiosa i literària.

## Citacions
### Política, Catalunya

* M'estimo aquest país, per això sóc crític.
       Durant una entrevista al Matí de Catalunya Ràdio, 17 d'abril de 2013.
* Hem d'ajudar els polítics que s'estimin més el país que el partit.
       Durant una entrevista al Matí de Catalunya Ràdio, 17 d'abril de 2013.
* Junqueras és un home fonamental per al país. El tinc per molt intel·ligent, però a vegades posa els interessos del partit per davant del país
       Durant una entrevista al Matí de Catalunya Ràdio, 17 abril 2013.
* Ara mateix, segurament no hi ha cap polític capaç de fer-ho bé. Jo sóc de tots i no sóc de cap.
       Durant una entrevista al Matí de Catalunya Ràdio, 17 abril 2013.
* El rei és una entitat inútil. Un mediador és important, però com que no li deixen fer mediació, aleshores es dedica a caçar elefants.
       Durant una entrevista al Matí de Catalunya Ràdio, 17 abril 2013.
* Potser des de Barcelona no us n'adoneu, però als pobles de Catalunya hi ha una tremenda vitalitat.
       Durant una entrevista al Matí de Catalunya Ràdio, 17 abril 2013.
* (…) hi ha un dia que hi ha d'haver una estrebada, perquè si hi ha d'haver la independència, no ens la donaran per vots, no. Hem de fer una estrebada nosaltres. M'explico?
       Durant una entrevista amb Antoni Bassas, 10 novembre 2013.
* I després el que em fa por és l'endemà. Perquè caurem en el vici català de barallar-se. Aquí no sabem dir "Fuenteovejuna, todos a una". A Castella sí que ho saben, però no amb tot, només quan es tracta de fotre'ns.
       Durant una entrevista amb Antoni Bassas, 10 novembre 2013.

### Religió

* Faig una advertència als periodistes: un senyor que fa la calúmnia i penja pecats a un senyor que no ha fet, és pecat mortal. El senyor que informa sobre un altre de forma deshonrosa, encara que sigui veritat, també és pecat mortal.
       Durant una entrevista al Matí de Catalunya Ràdio, 17 abril 2013.
* L'Església és un cos molt gros, i costa de moure. Hi ha un poder enquistat que costarà canviar.
       Durant una entrevista al Matí de Catalunya Ràdio, 17 abril 2013.
* Sóc més o menys creient, però el món eclesiàstic és una realitat diferent.
       Durant una entrevista al Matí de Catalunya Ràdio, 17 abril 2013.
* Hi ha el Déu del despotisme il·lustrat, el de Newton: Déu era un senyor que anava amb guants. I no l'amoïneu. Ha fet el món però no l'amoïneu, que és un gentleman . En realitat, Déu és com un paleta cansat perquè ha fet el món, i al setè no pot descansar perquè amb el món se li gira el doble de feina. sort que és infinit.
       Durant una entrevista amb Antoni Bassas, 10 novembre 2013.
* Mira, el capellà ha de fer algunes coses fonamentals. Primer, dir-se que servirà la gent i no lleparà culs de bisbe. Jo mai he fet la punyeta al meu bisbe. Tampoc és que mai m'hagi ajudat en res (riu). Si agafes la meva progressió, vaig començar a Barcelona, vaig continuar a Solsona, vaig seguir a Queralt, i ara he arribat a la glòria de Gósol, ja pots comptar com va. Cada dia més amunt. Una carrera brillantíssima.
       Durant una entrevista amb Antoni Bassas, 10 novembre 2013.
* Al senyor que em para la mà perquè li doni l'eucaristia l'hi donaré. Què vols que li pregunti: "Vostè li posa banyes a la seva dona?" A mi, cada vegada que hi ha un divorci em poso trist, sobretot si hi ha canalla. Però qui punyeta sóc jo per jutjar-los?
       Durant una entrevista amb Antoni Bassas, 10 novembre 2013.
* Jo no m'he fet capellà. M'han fomut una coça al cul i m'hi han ficat! No tinc cap culpa de ser capellà!
       Durant una entrevista amb Antoni Bassas, 10 novembre 2013.

### Servei militar, guerra

* La mili és una cosa tan estranya... Ara, hi vaig aprendre dues coses. La primera, el companyerisme. La segona, obeir un tio més burro que jo.
       Durant una entrevista amb Antoni Bassas, 10 novembre 2013.
* Vaig fer la meva felicitat a la mili, jo! Vaig veure companys ajudant-se els uns als altres, és molt maco això. Ara, el front no el desitjo a ningú.
       Durant una entrevista amb Antoni Bassas, 10 novembre 2013.

### La vida

* La vida… A veure com t'ho diré… Has de tenir una visió ponderada, equilibrada i ben enamorada de tu mateix. No t'has de prendre seriosament, que si no estàs perdut.
       Durant una entrevista amb Antoni Bassas, 10 novembre 2013.

## Referències

* 1 2 3 4 5 6 7 8 9 «"Hem d'ajudar els polítics que s'estimin més el país que el partit": Mossèn Josep M. Ballarín, a Catalunya Ràdio, en 10 frases». Ara, (17-04-2013) [Consulta: 24 octubre 2015].
* 1 2 3 4 5 6 7 8 9 «Josep Maria Ballarín: "La vida no és com te la donen sinó com te la prens"». Ara, (10-11-2013) [Consulta: 24 octubre 2015].